Document ID: /roh_data/filtered/swiss_laws_in_ROHinterleaved.jsonl.gz/31417

This text was translated from FR into Rumantsch Grischun.

Des paiements directs sont octroyés aux exploitants d’entreprises agricoles dans le but de rétribuer les prestations d’intérêt public. Les paiements directs comprennent:a. les contributions au paysage cultivé;b. les contributions à la sécurité de l’approvisionnement;c. les contributions à la biodiversité;d. les contributions à la qualité du paysage;e. les contributions au système de production;f. les contributions à l’utilisation efficiente des ressources;g. les contributions de transition. Le Conseil fédéral fixe le montant des contributions. Il tient compte de l’ampleur des prestations d’intérêt public fournies, des charges à supporter pour fournir ces prestations et des recettes réalisables sur le marché.

Per indemnisar las prestaziuns d’utilitad publica vegnan pajads pajaments directs als administraturs da manaschis agriculs. Ils pajaments directs cumpiglian:a. contribuziuns per la cuntrada cultivada;b. contribuziuns per la segirezza dal provediment;c. contribuziuns da biodiversitad;d. contribuziuns a favur da la qualitad da la cuntrada;e. contribuziuns per sistems da producziun;f. contribuziuns per l’utilisaziun effizienta da las resursas;g. contribuziuns transitoricas. Il Cussegl federal fixescha l’import da las contribuziuns. El resguarda la dimensiun da las prestaziuns d’utilitad publica furnidas, ils custs che resultan per furnir questas prestaziuns ed ils retgavs che vegnan cuntanschids sin il martgà.